REPUBLIKA SRBIJA

NARODNA SKUPŠTINA

Odbor za dijasporu i Srbe u regionu

01 Broj: 06-2/146-14

7. jul 2016. godine

B e o g r a d

ZAPISNIK

SA PRVE SEDNICE ODBORA ZA DIJASPORU I SRBE U REGIONU

Sednica je održana 7. jula 2016. godine u sali 3. Doma Narodne skupštine sa početkom u 10.00 časova.

Saglasno članu 25. stav 2, Poslovnika Narodne skupštine Republike Srbije sednicom je predsedavao narodni poslanik prof. dr Marko Atlagić.

Sednici su prisustvovali sledeći članovi Odbora:Miodrag Linta, Zoran Milekić, Aleksandar Čotrić, Goran Nikolić, Marjana Maraš, dr Ljubinko Rakonjac, Vladimir Đurić, mr Ivan Kostić, Dejan Šulkić, Dragan Veljković, Milorad Mirčić i zaenici članova Odbora:Dragan Savkić, Milimir Vujadinovi i Meho Omerović.

Sednici opravdano nisu prisustvovali članovi Odbora: Jadranka Jovanović, Žika Gojković, Branimir Jovanović, Ljiljana Mihajlović i Radoslav Milojičić.

Sednici je prisustvovao narodni poslanik dr Vladimir Orlić, koji nije član Odbora.

Predsedavajući je konstatovao da su ispunjeni uslovi za rad i odlučivanje saglasno članu 80. stav 1. Poslovnika Narodne skupštine Republike Srbije, a zatim se prešlo na rad prema utvrđenom

D n e v n o m r e d u

1. Izbor predsednika Odbora ;
2. Izbor zamenika predsednika Odbora;

Po prvoj tački dnevnog reda prof. dr Marko Atlagić je predložio narodnog poslanika mr Ivana Kostića za predsednika Odbora. U diskusiji po prvoj tački govorili su članovi Odbora: Milorad Mirčić, Dejan Šulkić, Vladimir Đurić, dr Ljubinko Rakonjac, zamenik člana Odbora Milimir Vujadinović i narodni poslanik dr Vladimir Orlić, koji nije član Odbora. Mr Ivan Kostić, predloženi kandidat za predsednika Odbora se ukratko predstavio članovima Odbora. S obzirom da nije bilo drugih predloga, predsedavajući je predložio da se Odbor izjasni o predlogu da se za predsednika Odbora izabere mr Ivan Kostić. Odbor je većinom glasova **izabrao mr Ivana Kostića za predsednika Odbora za dijsporu i Srbe u regionu**.

Predsednik Odbora mr Ivan Kostić se zahvalio prisutnima na podršci uz očekivanje da će u atmosferi dobre saradnje svih članova, Odbor raditi u ovom sazivu Narodne skupštine. Predsedavajući je potom **prešao na drugu tačku dnevnog reda** i predložio narodnog poslanika Miodraga Lintu za zamenika predsednika Odbora. Miodrag Linta se ukratko predstavio članovima Odbora, nakon čega je predsedavavajući, s obzirom da drugih predloga za zamenika predsednika nije bilo, stavio na glasanje predlog da se za zamenika predsednika Odbora izabere narodni poslanik Miodrag Linta. **Većinom glasova Odbor za dijasporu i Srbe u regionu je izabrao narodnog poslanika Miodraga Lintu za zamenika predsednika Odbora.**

Sednica je završena u 10,40 časova.

SEKRETAR ODBORA PREDSEDNIK

Vesna Matić Vukašinović mr Ivan Kostić